Thomas á Becket (1118 - 70), het op goeie voet verkeer met Hendrik II en is in 1162 tot Aartsbiskop van Kantelberg benoem. Destyds was daar twee soorte geregshowe in Engeland: burgerlik en kerklik. Die koning het ’n bevel uitgereik dat alle oortreders voor die burgerlike hof verhoor word, maar Becket het hom teengestaan. Nadat Becket na Rome was om die Pous te raadpleeg, het hy teruggekeer en sy geskil met die Koning besleg. Maar in Des. 1170 het Hendrik II aan vier ridders te kenne gegee dat hy graag van so ’n lastige aartsbiskop ontslae wou wees, en die ridders is onmiddellik na Kantelberg, waar hulle Becket in sy katedraal vermoor het. In 1173 is hy tot heilige verklaar. Die gebeurde is deur T. S. Eliot verwerk in sy drama Murder in the Cathedral. Bron: Die Afrikaanse Kernensiklopedie, J.P. Scannell (red.), 1965 Laat weet as u oor addisionele inligting beskik wat ons hier kan bywerk.